हिजबुल्लाह के रविवार को किए हमले के बाद इजराइल में इमरजेंसी के हालात हैं. इजराइली सेना ने एक बयान जारी कर कहा था कि हिजबुल्ला इजराइली क्षेत्र की ओर मिसाइल और रॉकेट दागने की तैयारी कर रहा है. इसके कुछ ही देर बाद हिजबुल्ला ने घोषणा की कि उसने बेरूत में उसके शीर्ष कमांडर फौद शुकूर की हत्या का बदला लेने के लिए बड़ी संख्या में ड्रोन दागकर इजराइल पर हमला किया है. वहीं, हिजबुल्ला ने कहा है कि गाजा में युद्ध विराम समझौता होने पर वह युद्ध रोक देगा. सबसे बड़ी बात की ईरान हमास और हिजबुल्ला के अलावा सीरिया, इराक और यमन में भी चरमपंथियों का समर्थन करता है, जिनके व्यापक संघर्ष में शामिल होने की आशंका है.